L 52/30
HU
Az Európai Unió Hivatalos Lapja
2023.2.20.
ii. a donor állatokat a sperma, petesejtek vagy embriók gyűjtését megelőző 60 napos időszakban olyan mesterséges megtermékenyítési központban vagy más megfelelő létesítményben tartották, amelynek legalább 20 km sugarú körzetében nem fordult elő a bőrcsomósodáskór megerősített kitörése a sperma, petesejtek vagy embriók gyűjtését megelőző három hónapos időszakban; iii. a donor állatokat 28 nappal a gyűjtést megelőzően, valamint a teljes gyűjtési időszak alatt klinikai vizsgálatnak vetették alá, és azok a bőrcsomósodáskór egyetlen klinikai tünetét sem mutatták; b) bármely rendeltetési helyre egy másik tagállam I. vagy II. típusú vakcinázási körzetén belül, amennyiben az a) pontban foglalt feltételek mellett az alábbi feltételek mindegyike teljesül: i. a donor állatokon a bőrcsomósodáskór kimutatása céljából polimeráz láncreakcióval (PCR) végzett, negatív eredménnyel záruló vizsgálatot végeztek olyan vérmintákon, amelyeket a sperma gyűjtésének kezdetén, majd azt követően a spermagyűjtési időszak alatt legalább 14 naponta, illetve az embriók és petesejtek esetében a gyűjtés napján vettek; ii. a spermát a bőrcsomósodáskór kimutatása céljából PCR-vizsgálatnak vetették alá, amely negatív eredményt adott; c) bármely rendeltetési helyre ugyanazon vagy más tagállamon belül, vagy pedig I. típusú vakcinázási körzet esetében harmadik országba, amennyiben a donor állatok az a) pontban foglalt feltételeken felül megfelelnek bármely más alkalmas állategészségügyi garanciának, amely a feladás hatására vonat­ kozóan, valamint a bőrcsomósodáskór terjedése ellen a származási létesítmény szerinti tagállam illetékes hatósága által előírt, továbbá a tranzit és a rendeltetési helyek szerinti tagállamok illetékes hatóságai által jóváhagyott intézkedések hatására vonatkozóan a sperma, petesejtek vagy embriók feladását megelőzően végzett, kedvező eredménnyel záruló kockázatértékelésen alapszik.
3.4.2.
A szarvasmarhafélék spermáját, petesejtjeit és embrióit tartalmazó szállítmányok mozgatása a II. típusú vakcinázási körzetben található, szaporítóanyaggal foglalkozó engedélyezett létesítményekből vagy más létesítményekb ől ugyanazon tagállam II. típusú vakcinázási körzetén belül található bármely rendeltetési helyre engedélyezhető. 3.5.
A szarvasmarhafélékt ől származó feldolgozatlan állati melléktermékek szállítmányainak az I. típusú vakcinázási körzetekből történő mozgatása: Az I. típusú vakcinázási körzetben található létesítményekből a következő helyekre engedélyezhető a feldolgozatlan állati melléktermékek szállítmányainak mozgatása: a) bármely, ugyanazon tagállamban található rendeltetési helyre vagy bármely, egy másik tagállam I. vagy II. típusú vakcinázási körzetében található rendeltetési helyre; b) nyersbőr és irha szállítmányainak esetében az ugyanazon tagállam vagy egy másik tagállam bármely területén, illetve egy harmadik ország bármely területén található bármely rendeltetési helyre, amennyiben az alábbi feltételek valamelyike teljesül: i. a kezelt nyersbőrt és irhát alávetették a 142/2011/EU bizottsági rendelet I. melléklete 28. pontjának b)–e) alpontjában említett kezelések egyikének (1); vagy ii. a kezelt nyersbőrt és irhát alávetették a 853/2004/EK európai parlamenti és tanácsi rendelet (2) III. melléklete XIV.
szakasza I. fejezetének 4.b) pontja ii.
alpontjában szereplő kezelések egyikének, és a kezelést követően minden óvintézkedést megtettek a kórokozókkal való újrafertőződés elkerülése érdekében.
(1) A Bizottság 142/2011/EU rendelete (2011. február 25.) a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról szóló 1069/2009/EK európai parlamenti és tanácsi rendelet végrehajtásáról, valamint a 97/78/EK tanácsi irányelvnek az egyes minták és tételek határon történő állategészségügyi ellenőrzése alóli, az irányelv szerinti mentesítése tekintetében történő végrehajtásáról (HL L 54., 2011.2.26., 1. o.).
(2) Az Európai Parlament és a Tanács 853/2004/EK rendelete (2004.
április 29.) az állati eredetű élelmiszerek különleges higiéniai szabályainak megállapításáról (HL L 139., 2004.4.30., 55. o.).